יפתח רייכר-עתיר

יפתח רייכר-עתיר (נולד ב-2 בספטמבר 1949) הוא איש צבא, לשעבר מפקד מערך המבצעים המיוחדים באגף המודיעין וסגן-מפקד סיירת מטכ"ל במבצע אנטבה. השתחרר מצה"ל בדרגת תת-אלוף. רייכר-עתיר נולד וגדל בקיבוץ שובל. עם גיוסו לצה"ל התנדב לחטיבת הצנחנים והתקבל לסיירת צנחנים. רייכר-עתיר עבר מסלול הכשרה כלוחם, קורס מ"כים חי"ר וקורס קציני חי"ר. כקצין צעיר בצנחנים לחם במלחמת ההתשה וב-20 בפברואר 1973, השתתף במבצע ברדס 54–55, שכלל פשיטה מהים על בסיסי מחבלים לחופי טריפולי. באפריל 1973 השתתף במבצע אביב נעורים בכוח תחת פיקודו של עמוס ירון. בפרוץ מלחמת יום הכיפורים היה מדריך בבה"ד 1, הצטרף לגדוד צנחנים כמפקד פלוגה ולחם בחזית הדרומית. בשנים 1974–1975 פיקד על סיירת צנחנים כשהוא מחליף בתפקיד את שאול מופז. ב-6 בדצמבר 1974 פיקד על פריצה לבית בקיבוץ ראש הנקרה בו התבצר מחבל. רייכר-עתיר הצליח להרוג את המחבל, ועל כך זכה לתעודת הוקרה מאלוף פיקוד הצפון רפאל איתן. משם עבר לסיירת מטכ"ל כמפקד פלגת האימונים. במבצע אנטבה היה סגנו של מפקד הסיירת, יוני נתניהו ולאחר מכן כיהן כסגנו של עמירם לוין. רייכר-עתיר שימש בתפקידי פיקוד רבים ובהם מפקד מערך המבצעים המיוחדים באמ"ן בשנים 1984 עד 1990. בתפקידו זה היה מפקד החפ"ק הימי במבצע הצגת תכלית לחיסולו של אבו ג'יהאד ב-1988. ב-1989 נמנה עם מתכנני מבצע חטיפתו של שייח' עובייד, מנהיג החזבאללה בדרום לבנון על ידי לוחמי סיירת מטכ"ל. כן שירת כנספח צה"ל ביפן. בשנת 1994 השתחרר מצה"ל בדרגת תא"ל. הוא פנה לעסקים ושימש מנהל משותף בקרנות הון הסיכון של אוורגרין, סמנכ"ל בכיר בקונצרן כור ומנהל קרן הון הסיכון כור ונצ'ר קפיטל, אותה עזב בשנת 2002. רייכר-עתיר הוא בעל תואר שני במנהל עסקים למנהלים מאוניברסיטת תל אביב, וכן בעל תואר שני בספרות עברית מאוניברסיטת בן-גוריון בנגב. עבודת הגמר שלו (תיזה) עוסקת בשבוי הערבי בספרות מלחמת העצמאות. נשוי לרבקה ולהם ארבעה ילדים. אחד מילדיו, איתי רייכר, הוא תסריטאי ופרסומאי, תסריטאי מרכזי ב"ארץ נהדרת". עסקת חבילה, הוצאת ספריית מעריב, 2007 (פרק מתוך הספר באתר "טקסט"). שקיעה כפולה, הוצאת ספריית מעריב, 2012. המורה לאנגלית, הוצאת כתר ספרים, 2013. נאמן למקור, הוצאת כתר ספרים, 2017. מוות שימושי מאד, תכלת הוצאה לאור, 2021. רשימת הפרסומים של יפתח רייכר-עתיר, בקטלוג הספרייה הלאומית יפתח רייכר-עתיר, ב"לקסיקון הספרות העברית החדשה" ינאי אלפסי, ‏הדשא בכור ירוק יותר, באתר גלובס, 17 בינואר 2008 ענת גל-און, ‏יפתח רייכר-עתיר פעם מנהל קרנות הון סיכון היום סופר, באתר גלובס, 17 בינואר 2008 אוריין מוריס‏, ארוחה עסקית, באתר וואלה, 9 באוגוסט 2007 אהרון לפידות, בלדה לסוכנת שתולה, באתר ישראל היום, 17 בדצמבר 2013 רונן ברגמן, סופר צללים, ידיעות אחרונות מוסף "שבעה ימים", ‏ 20.12.2013, עמודים 38–46, כפי שהועלה באתר פרש. גד שמרון, הגיבורות האלמוניות של ישראל, באתר הארץ, 29 בדצמבר 2013. אור הלר, 30 שנים למבצע החשאי שהשתבש: "ידענו שזה יכול לשנות את המזרח התיכון", באתר nana10‏, 26 בדצמבר 2014. מאיה פולק, הקצין הנועז שגילה כי שוק ההון מפחיד יותר מכל מחבל, באתר nrg‏, 17 ביוני 2017. יואב לימור, "הצלחת מבצע קודמת להצלת אנשים", באתר ישראל היום, 2 בדצמבר 2021. מאמרים פרי עטו עלילת דת, באתר הארץ, 2 בדצמבר 2009 אמנות המלחמה, סון טסו, סיני אחד לא טועה, באתר הארץ, 3 בדצמבר 2008 היחיד והיחידה, באתר הארץ, 9 ביולי 2008 אל ראש ההר | "אוורסט 2006", באתר הארץ, 24 ביוני 2009 קוסם בשירות הוד מלכותו, באתר הארץ, 3 ביוני 2009 "מבצע קציצה" מאת בן מקנטייר | על גופתי המתה, באתר הארץ, 29 בדצמבר 2010 יהודים וערבים בספרים - ובלי סכינים, באתר ynet, 26 במרץ 2012 יפתח רייכר-עתיר, דף שער בספרייה הלאומית רונן ברגמן, סופר צללים, ידיעות אחרונות מוסף "שבעה ימים", ‏ 20.12.2013, עמודים 38–46, כפי שהועלה באתר פרש. עידו נתניהו, סיירת מטכ"ל באנטבה, הוצאת ידיעות ספרים (פרק מתוך הספר), 2006 משה זונדר, סיירת מטכ"ל, כתר ספרים, 2000. תקופת עמירם לוין, עמוד 166. מאיה פולק, "גם בעוד 500 שנה אסור יהיה לספר איך ברק מת", באתר nrg‏, 14 בנובמבר 2014 רונן ברגמן, "מדינת ישראל תעשה הכל", הוצאת כנרת זמורה ביתן, 2009, עמודים 284. משה זונדר, סיירת מטכ"ל, הוצאת כתר, עמוד 254. עינב בן יהודה, כור הון סיכון מתרוקנת: יפתח עתיר, מנכ"ל הקרן וסמנכ"ל כור תעשיות, פורש לעסקים פרטיים, באתר TheMarker‏, 3 בדצמבר 2002 יפתח רייכר-עתיר, פרק מהספר "מוות שימושי מאוד", באתר הארץ, 2 בדצמבר 2021